Diari Oficial de la Generalitat Valenciana


Sumari del DOGV 2331, del 24-08-1994 (1994/832247)

ORDRE de 26 de juliol de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats dels centres docents privats que s'indiquen en l'annex.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/26/(2)/dof/vci/html**

### Dades del document

Número de DOGV
:   2331

Data del DOGV
:   24-08-1994

Secció del DOGV
:   DISPOSICIONS GENERALS

Número del document
:   1994/832247


Data del document
:   26-07-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 26 de juliol de 1994, de la Conselleria d'Educació i Ciència, per la qual s' acorda l'extinció de l'autorització per cessament d'activitats dels centres docents privats que s'indiquen en l'annex. [94/5820]  
Examinats els expedients incoats a instància dels representants dels titulars dels centres docents privats que s'indiquen en l'annex, en què se sol·licita l'autorització de cessament d'activitats docents dels esmentats centres.  
Vist que els expedients han estat tramitats per la direcció territorial d'Educació corresponent; que s'hi ha adjuntat la documentació exigida i que hi consten els informes corresponents de la inspecció educativa.  
Vist que els centres han deixat d'impartir els corresponents ensenyaments, tal com ens informa l'inspecció educativa.  
Vist que el cessament d'activitats dels centres no comporta cap greu perjudici per a l'interès públic.  
Vista la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris i el Reial Decret 321/1994 de 25 de febrer, sobre autoritzacions a centres privats per a impartir ensenyaments artístics.  
Fent ús de les atribucions conferides per l'article 35 de la Llei de Govern Valencià.  
ORDENE:  
L'extinció de les autoritzacions per cessament d'activitats docents dels centres docents privats que s'indiquen en l'annex.  
Aquesta extinció tindrà efectes des de l'inici del curs acadèmic 94/95.  
DISPOSICIó ADDICIONAL  
Aquesta extinció donarà lloc a les corresponents inscripcions de baixa en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com ho exigeix l'article 110.3 de la Llei 30/1992.  
València, 26 de juliol de 1994  
El conseller d'Educació i Ciència,  
JOAN ROMERO I GONZáLEZ  
ANNEX  
Denominació: Escuela de Danza.  
Número de codi: 47771353.  
Domicili: plaça Jaume, I, s/n.  
Localitat: 03387 Dénia.  
Província: Alacant.  
Titular: Ajuntament de Dénia.  
Autoritzat com a centre no oficial reconegut d'ensenyament de dansa pel Decret del Consell de la Generalitat Valenciana de 24 de febrer de 1992 (DOGV de 5 de maig de 1992).  
Cessa com a centre no oficial reconegut d'ensenyament de dansa.  
Denominació: Nuestra SeÑora del Carmen.  
Número de codi: 38256622.  
Domicili: C/ Salvador Pau, 9.  
Localitat: 46089 València.  
Província: València.  
Titular: HH. de la Virgen María del Monte Carmelo.  
Autorització: per l'Ordre Ministerial de 2 d'abril de 1974 (BOE de 18 de maig de 1974) obtingué la classificació definitiva com a centre d'Educació Pre-escolar per a 1 unitat de Jardí d'Infància i 2 de Pàrvuls amb un total de 120 llocs escolars.  
Cessa com a centre d'Educació Pre-escolar.


Còpia Permalink ELI